钦定古今图书集成/理学汇编/学行典/第072卷 > 来知德省心录 > 《诫子书》汉·诸葛亮
## 钦定古今图书集成/理学汇编/学行典/第072卷 > 来知德省心录 > 《诫子书》汉·诸葛亮

夫君子之行，静以修身，俭以养德，非澹薄无以明志，
非宁静无以致远。夫学欲静也，才欲学也。非学无以
广才，非静无以成学，慆慢则不能研精，险躁则不能
理性。年与时驰，意与日去，遂成枯落，多不接世，悲守
穷庐，将复何及。